Այս իշխանությունը չի կարող ժողովրդի թիկունքում, գաղտնի նման բան քննարկել. Սասուն Միքայելյանը՝ Լաչինում ադրբեջանցիների և հայերի բնակավայր կառուցելու Վիտալի Բալասանյանի հայտարարության մասին (տեսանյութ) - Լուրեր Հայաստանից - Թերթ.am
Այս իշխանությունը չի կարող ժողովրդի թիկունքում, գաղտնի նման բան քննարկել. Սասուն Միքայելյանը՝ Լաչինում ադրբեջանցիների և հայերի բնակավայր կառուցելու Վիտալի Բալասանյանի հայտարարության մասին (տեսանյութ)
14:14 • 13.02.20
Շուտով ԱԺ պաշտպանության և անվտանգության հարցերի մշտական հանձնաժողովը խորհրդարանական լսումներ կկազմակերպի և հարցին լուծում կտրվի: Այս մասին Tert.am-ի հետ զրույցում ասաց «Իմ քայլը» խմբակցության պատգամավոր, ԵԿՄ նախագահ Սասուն Միքայելյանը՝ անդրադառնալով 2020թ. ընթացքում Հայաստանի և Արցախի բանակներում 10 զոհերի և 5 վիրավորների խնդրին:
«Մենք լսումներ կանենք մեր հանձնաժողովում և առաջարկներ կանենք: Շատ մեծ ծավալով աշխատանք պետք է տարվի զորամասերում: Ես՝ որպես երկրապահի նախագահ, հանձնաժողովի կազմում եմ»,- ասաց Սասուն Միքայելյանը:
ԵԿՄ նախագահը համաձայնեց վարչապետ Նիկոլ Փաշինյանի այն հայտարարության հետ, որ խաղաղ պայմաններում զինված ուժերում զոհերը կապված են քրեական ենթամշակույթի հետ. «Բնական է, դա էլ կա»,- ասաց պատգամավորը:
Ինչ վերաբերում է Tert.am-ի հետ հարցազրույցում Արցախի հերոս Վիտալի Բալասանյանի այն հայտարարությանը, որ իշխանությունները Ժնևում քննարկել են Լաչինի հարավում ադրբեջանցիների և հայերի համատեղ բնակավայր կառուցելու հարցը՝ Սասուն Միքայելյանը նշեց. «Հերյուրանք է, նման բան չի կարող լինել: Այս իշխանությունը միշտ բաց է եղել ժողովրդի առաջ, ժողովրդի թիկունքում, ժողովրդից գաղտնի չի կարող նման բան քննարկել և ժողովրդին տեղյակ չպահել»:
00:29 • 03.06.20 Շարունակվող ցույցերի ֆոնին Լոս Անջելեսի շրջանում գրեթե 2.7 հազար մարդ է ձերբակալվել. Los Angeles Times
23:52 • 02.06.20 Իտալիայում կորոնավիրուսով ակտիվ վարակակիրների թիվը նվազել է 40․000-ից
23:29 • 02.06.20 Պենտագոնը ԱՄՆ-ում շարունակվող քաղաքացիական անհնազանդությունների պատճառով անվտանգության իրավիճակը հասցրել է 2-րդ բարձրագույն մակարդակի
23:25 • 02.06.20 Մոսկվա գետն առատ տեղումների պատճառով դուրս է եկել ափերից